Carmina Solis

Carmina Solis è nu gruppu musicali sicilianu di Castedd'Umbertu (ME). 

 Storia 

Carmina Solis nascìu attornu â fini di l'anni '90 di l'unioni d'arcuni musicisti c'avìanu na passioni cumuni pâ mùsica e lu cantu pupulari.

 Ubbittivu 

Dû nizziu, lu gruppu hà vulutu riscupriri e valurizzari la tradizzioni musicali dû sud Italia, speci chidda di caràttari agrupasturali (spissu di tradizzioni orali). P'iddi nu patrimoniu artìsticu e culturali mpurtanti s'attruvava ê màrgini dâ cultura duminanti, e vòsiru canciari sta situazzioni. 

 Mùsica dû suli 

Li sònura usati dû gruppu sunnu principarmenti li ritmi e miludìi dâ mùsica siciliana (ballati tradizziunali e canti tìpici) ca s'hannu funnutu cu elementi musicali d'àutri riggiuni di l'Italia miridiunali e cu mùsichi d'àutri culturi, comu chiddi dî paisi miditirrànii o dâ Mèrica latina, assai distanti giograficamenti ma abbastanti vicini pi ntinzitati e forza di sprissioni.

 Liami nterni 

Cantanti e gruppi musicali siciliani

 Liami sterni 

Situ ufficiali dî Carmina Solis

Catigurìa:Gruppi musicali folk
Catigurìa:Gruppi musicali siciliani